wannaphong/clean_thaiwikipedia huggingface dataset:
# ยุทธการที่ปา
ยุทธการที่ปา   เป็นการศึกระหว่างขุนศึกเล่าปี่และโจโฉระหว่างเดือนธันวาคม ค.ศ. 215 ถึงเมษายน ค.ศ. 216 ในช่วงปลายราชวงศ์ฮั่น ภายหลังจากโจโฉได้ชัยชนะเหนือเตียวฬ่อในยุทธการที่เองเปงก๋วน โจโฉตั้งให้ผู่ หู (朴胡), เริ่น เยฺว (任約) และตู้ ฮั่ว (杜濩) เป็นเจ้าเมือง 3 เมืองในภูมิภาคปา แต่ทั้งหมดถูกโจมตีแตกพ่ายโดยอุยก๋วน ต่อมาเตียวคับพยายามจะกวาดต้อนราษฎรจากภูมิภาคปาไปยังเมืองฮันต๋ง แต่ก็ถูกเตียวหุยโจมตีแตกพ่าย

 ภูมิหลัง 

 ยุทธการ 

 ผลสืบเนื่อง 

 หมายเหตุ
# สโมสรฟุตบอลนิวคาสเซิลยูไนเต็ดในฤดูกาล 1993–94
ในช่วง ฤดูกาล 1993–94 นิวคาสเซิลยูไนเต็ดเข้าร่วมการแข่งขันในพรีเมียร์ลีกเป็นครั้งแรก

 สรุปฤดูกาล 
หลังจาก 4 ปีในดิวิชัน 1 ทีมของเควิน คีแกนได้เลื่อนชั้นสู่พรีเมียร์ลีกในฐานะแชมป์ การกลับมาของปีเตอร์ เบียร์ดสลีย์ กองหน้าระดับตำนานของสโมสรทำให้เขาได้จับคู่กับแอนดี โคล กองหน้าดาวรุ่งจอมถล่มประตู โดยทั้งคู่ยิงรวมกัน 55 ประตูในพรีเมียร์ลีก สโมสรจบอันดับ 3 ในลีกและเข้าร่วมการแข่งขันรอบคัดเลือกยูฟ่าคัพ - เป็นการแข่งขันระดับสโมสรยุโรปครั้งแรกของสโมสรนับตั้งแต่คริสต์ทศวรรษที่ 1970 โรเบิร์ต ลี กองกลางชาวลอนดอน, สก็อตต์ เซลเลอร์ส กองกลางเท้าซ้าย พร้อมด้วยลี คลาร์ก และสตีฟ ฮาร์วีย์ ดาวรุ่งท้องถิ่น กลายเป็นดาวดังของพรีเมียร์ลีกภายใต้การแนะนำของคีแกน ทีมได้รับฉายาจากสื่อว่า "The Entertainers" ซึ่งบ่งบอกถึงสไตล์การเล่นที่คีแกนปลูกฝังให้กับทีม นอกจากนี้ โคลยังคว้ารางวัลนักฟุตบอลดาวรุ่งแห่งปีของพีเอฟเอ ด้วยสถิติสโมสรที่ 41 ประตูในทุกรายการ เบียร์ดสลีย์ยังทำประตูรวม 24 ประตูในทุกรายการ หมายความว่าคู่กองหน้าโคลและเบียร์ดสลีย์ทำประตูรวมกันได้ 65 ประตู

การเซ็นสัญญาหลังจบฤดูกาล ได้แก่ ดาวดังจากฟุตบอลโลก Marc Hottiger และฟิลิป อัลแบร์ และพอล คิตสัน กองหน้าดาร์บี

ชัยชนะเหนือสวินดอนทาวน์ 7–1 เท่ากับสถิติของแบล็กเบิร์นสำหรับชัยชนะสูงสุดในพรีเมียร์ลีก ซึ่งตั้งไว้เมื่อฤดูกาลที่แล้ว

 แหล่งข้อมูลอื่น 
FootballSquads - Newcastle United - 1993/94
Newcastle United Football Club - Fixtures 1993-94
Transfers (Keegan) - Senior / Reserve Arrivals & Departures
The Great career - Profile
Newcastle United 1993-1994 - statto.com
Player Index - premierleague.com 
Season Details - 1993-94 - toon1892
# ค็อบบี เมนู
ค็อบบี บวาเท็ง เมนู (เกิด 19 เมษายน ค.ศ. 2005) เป็นนักฟุตบอลอาชีพชาวอังกฤษที่เล่นตำแหน่งกองกลางให้กับแมนเชสเตอร์ยูไนเต็ดและทีมชาติอังกฤษ

เมนูเข้าร่วมระบบเยาวชนของแมนเชสเตอร์ยูไนเต็ดและคว้ารางวัลผู้เล่นเยาวชนแห่งปี ในปี 2023 เขาประเดิมสนามให้กับทีมชุดใหญ่ในการแข่งขันคาราบาวคัพในเดือนมกราคม 2023 เมนูติดทีมชาติอังกฤษรุ่นอายุไม่เกิน 17 ปี, รุ่นอายุไม่เกิน 18 ปี และรุ่นอายุไม่เกิน 19 ปี

 ประวัติ 
ค็อบบี บวาเท็ง เมนูเกิดเมื่อวันที่ 19 เมษายน ค.ศ. 2005 ที่สต็อกพอร์ต เกรตเตอร์แมนเชสเตอร์จากพ่อแม่ที่มาจากประเทศกานา เริ่มต้นระดับเยาวชนที่ชีเดิลแอนด์แกตลีย์ ก่อนเข้าร่วมศูนย์ฝึกเยาวชนของแมนเชสเตอร์ยูไนเต็ดเมื่ออายุได้ 9 ปี

 ระดับสโมสร 
 แมนเชสเตอร์ยูไนเต็ด 
 ฤดูกาล 2022–23 
เมนูเซ็นสัญญาอาชีพฉบับแรกในเดือนพฤษภาคม ค.ศ. 2022 ผลงานของเขาในทีมอายุไม่เกิน 21 ปี ที่เจอกับคาร์ไลล์ยูไนเต็ดในอีเอฟแอลโทรฟี ทำให้เขาได้รับการเรียกตัวไปฝึกซ้อมกับทีมชุดใหญ่ในเดือนตุลาคม ค.ศ. 2022 เขามีชื่อเป็นผู้เล่นสำรองเป็นครั้งแรกในวันที่ 16 ตุลาคม ก่อนเกมพรีเมียร์ลีกกับนิวคาสเซิลยูไนเต็ด

เมนูประเดิมสนามในชุดใหญ่เมื่อวันอังคารที่ 10 มกราคม ค.ศ. 2023 โดยเป็นผู้เล่นตัวจริงในเกมลีกคัพที่ชนะชาร์ลตันแอธเลติก 3–0 และประเดิมสนามในลีกนัดแรกเมื่อวันอาทิตย์ที่ 19 กุมภาพันธ์โดยลงมาเป็นตัวสำรองในเกมที่ชนะเลสเตอร์ซิตี 3–0

 ฤดูกาล 2023–24 
เมนูเดินทางไปพร้อมกับทีมแมนเชสเตอร์ยูไนเต็ดในการทัวร์ปรีซีซั่นปี 2023–24 ที่สหรัฐอเมริกา แต่โชคไม่ดีที่เขาได้รับบาดเจ็บที่ข้อเท้าระหว่างการแข่งขันกับเรอัลมาดริดในเดือนกรกฎาคม 2023 ทำให้เขาต้องพักฟื้นจากอาการบาดเจ็บจนถึงเดือนพฤศจิกายนรู้จักกับ"ค็อบบี้ เมนู" เพชรเม็ดงามดวงใหม่ของ"แมนยู" หลังจากกลับมาจากอาการบาดเจ็บ เมนูได้เป็นผู้เล่นตัวจริงในลีกเป็นครั้งแรกให้กับแมนเชสเตอร์ยูไนเต็ดเมื่อวันที่ 26 พฤศจิกายน 2023 ในชัยชนะ 3–0 เหนือเอฟเวอร์ตันที่กูดิสันพาร์คซึ่งเขาได้รับรางวัลผู้เล่นยอดเยี่ยมเล่นนิ่งเกินอายุ! ค็อบบี้ เมนู เพชรเม็ดงามที่ แมนยู ต้องเก็บรักษาไว้ให้ได้ เมื่อวันที่ 29 พฤศจิกายน เขาประเดิมสนามในแชมเปียนส์ลีก โดยลงเป็นตัวสำรองในนาทีที่ 58 ในเกมเยือนที่เสมอกับกาลาตาซาราย 3–3

เมื่อวันที่ 28 มกราคม 2024 เมนูทำประตูแรกให้แมนเชสเตอร์ยูไนเต็ดในเกมเยือนที่ชนะนิวพอร์ตเคาน์ตี 4–2 ในเอฟเอคัพรอบที่ 4 ไม่กี่วันต่อมา ในวันที่ 1 กุมภาพันธ์ เมนูทำประตูแรกในพรีเมียร์ลีกในเกมเยือนที่ชนะวุลเวอร์แฮมป์ตันวอนเดอเรอส์ โดยทำประตูชัยในนาทีที่ 97

 เกียรติประวัติ 
แมนเชสเตอร์ยูไนเต็ด U18
 เอฟเอยูธคัพ: 2021–22
แมนเชสเตอร์ยูไนเต็ด
เอฟเอคัพ: 2023–24;

ทีมชาติอังกฤษ
ฟุตบอลชิงแชมป์แห่งชาติยุโรป รองชนะเลิศ: 2024
รางวัลส่วนตัว
 จิมมี เมอร์ฟี ผู้เล่นเยาวชนแห่งปี: 2022–23
# คฤหาสน์อุบาทว์
"คฤหาสน์อุบาทว์"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในเดือนมิถุนายน ค.ศ. 1892 วาดภาพประกอบโดยซิดนีย์ พาเก็ต และยังเป็นเรื่องสั้นลำดับสุดท้ายจากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ในปี ค.ศ. 1892 

 ประวัติการตีพิมพ์ 
"คฤหาสน์อุบาทว์" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนมิถุนายน ค.ศ. 1892 และในสหรัฐอเมริกาในนิตยสารสแตรนด์ฉบับสหรัฐเมื่อเดือนกรกฎาคม ค.ศ. 1892Smith (2014), p. 67. ภาพวาดประกอบเนื้อเรื่อง 9 ภาพวาดโดยซิดนีย์ พาเก็ต ตีพิมพ์ในนิตยสารสแตรนด์Cawthorne (2011), p. 72. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ซีงตีพิมพ์ในเดือนตุลาคม ค.ศ. 1892Cawthorne (2011), p. 54.
# มงกุฎเพชรมรกต
"มงกุฎเพชรมรกต"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในเดือนพฤษภาคม ค.ศ. 1892 วาดภาพประกอบโดยซิดนีย์ พาเก็ต และยังเป็นเรื่องสั้นลำดับที่ 11 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ในปี ค.ศ. 1892 

 ประวัติการตีพิมพ์ 
"มงกุฎเพชรมรกต" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนพฤษภาคม ค.ศ. 1892 และในสหรัฐอเมริกาในนิตยสารสแตรนด์ฉบับสหรัฐเมื่อเดือนมิถุนายน ค.ศ. 1892Smith (2014), p. 66. ภาพวาดประกอบเนื้อเรื่อง 9 ภาพวาดโดยซิดนีย์ พาเก็ต ตีพิมพ์ในนิตยสารสแตรนด์Cawthorne (2011), p. 71. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ซีงตีพิมพ์ในเดือนตุลาคม ค.ศ. 1892Cawthorne (2011), p. 54.
# เดนนิส ไวโอเล็ต
เดนนิส ซิดนีย์ ไวโอเล็ต (20 กันยายน 1933 - 6 มีนาคม 1999) เป็นอดีตนักฟุตบอลอาชีพชาวอังกฤษที่เล่นให้แก่แมนเชสเตอร์ยูไนเต็ดและสโตกซิตีรวมถึงทีมชาติอังกฤษ เขามีชื่อเสียงในฐานะหนึ่งในบัสบีเบบส์ และเป็นหนึ่งในผู้รอดชีวิตจากภัยพิบัติทางอากาศมิวนิก หลังจากแขวนสตั๊ดในฐานะผู้เล่น เขาก็กลายเป็นผู้ฝึกสอนและใช้เวลาส่วนใหญ่ในอาชีพผู้จัดการทีมในสหรัฐไปกับทีมระดับอาชีพและทีมโรงเรียนต่าง ๆ

 ระดับสโมสร 
 แมนเชสเตอร์ยูไนเต็ด 
ไวโอเล็ตเข้าร่วมระบบเยาวชนของสโมสรแมนเชสเตอร์ยูไนเต็ดเมื่อวันที่ 1 กันยายน ค.ศ. 1949 เขาผ่านทีมเยาวชนของยูไนเต็ด และผันตัวเป็นนักฟุตบอลอาชีพในปี ค.ศ. 1950 การแข่งขันนัดแรกของเขากับสโมสรคือการพบกับนิวคาสเซิลยูไนเต็ดเมื่อวันที่ 11 เมษายน ค.ศ. 1953 การแข่งขันที่โดดเด่นที่สุดนัดหนึ่งของเขาเกิดขึ้นในวันที่ 26 กันยายน ค.ศ. 1956 ในนัดที่ 2 ของยูโรเปียนคัพรอบคัดเลือก โดยพบกับอันเดอร์เลคต์ ผู้ชนะลีกเบลเยียม ซึ่งเขายิงได้ 4 ประตูจากการชนะ 10–0 ซึ่งยังคงเป็นชัยชนะในการแข่งขันที่ยิ่งใหญ่ที่สุดของยูไนเต็ด
# พ่อหม้ายบรรดาศักดิ์
"พ่อหม้ายบรรดาศักดิ์"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในเดือนเมษายน ค.ศ. 1892 วาดภาพประกอบโดยซิดนีย์ พาเก็ต และยังเป็นเรื่องสั้นลำดับที่ 10 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ในปี ค.ศ. 1892 

 ประวัติการตีพิมพ์ 
"พ่อหม้ายบรรดาศักดิ์" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนเมษายน ค.ศ. 1892 และในสหรัฐอเมริกาในนิตยสารสแตรนด์ฉบับสหรัฐเมื่อเดือนพฤษภาคม ค.ศ. 1892Smith (2014), p. 65. ภาพวาดประกอบเนื้อเรื่อง 8 ภาพวาดโดยซิดนีย์ พาเก็ต ตีพิมพ์ในนิตยสารสแตรนด์Cawthorne (2011), p. 69. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ซีงตีพิมพ์ในเดือนตุลาคม ค.ศ. 1892Cawthorne (2011), p. 54.
# เท็นจิ (โยไก)
เท็นจิ (テンジ) เป็นโยไกที่ปรากฏใน นิทานพื้นบ้าน ของเกาะฮาจิโจจิมะ

 นิทานพื้นบ้าน 
กาลครั้งหนึ่งนานมาแล้ว ลึกเข้าไปในภูเขาของฮาจิโจจิมะ มีกระท่อมบนภูเขาเพื่อป้องกันภัยพิบัติ เท็นจิได้ปรากฏตัวขึ้นและทำการกลั่นแกล้งทหารยาม แม้ว่าทหารยามจะตกใจและตะโกนใส่เท็นจิ เท็นจิก็แค่หัวเราะแล้ววิ่งหนีไป

คืนหนึ่งมีสาวสวยอ้างตัวเป็นลูกสาวผู้ใหญ่บ้านมาส่งจูบาโกะที่ใส่โบตาโมจิให้ยามเฝ้าภูเขา ยามผู้นั้นรู้ทันว่านี่ต้องเป็นเท็นจิแน่นอน เพราะไม่มีผู้หญิงที่ไหนจะมาเดินภูเขาคนเดียวในคืนแบบนี้แน่ ๆ เมื่อเขาแกล้งทำเป็นรับจูบาโกะและจับมือสาวคนนั้นเพื่อดึงเธอเข้าไปในกระท่อม ก็พบว่ามือนั้นทำจากไม้ไผ่ เมื่อยามตัดมือไม้ไผ่ด้วยมีด เท็นจิก็กรีดร้องและวิ่งหนีไป หลังจากนั้นจึงพบว่าจูบาโกะที่ถูกทิ้งไว้นั้นไม่ได้ใส่โบตาโมจิ แต่กลับเป็นมูลวัว

ในคืนต่อมา เท็นจิมาที่กระท่อมเพื่อขอมือคืน  ยามเฝ้าภูเขาจึงโยนมือไม้ไผ่ที่ทิ้งไว้ในกระท่อมให้ เท็นจิก็หยิบมือนั้นคืนไปแล้วกลับภูเขาด้วยเสียงหัวเราะเหมือนอย่างทุกที

ในปีนั้น ฮาจิโจจิมะเกิดทุพภิกขภัยครั้งใหญ่ ยามภูเขาก็ทนความหิวไม่ได้เช่นกัน และได้แต่นอนรอความตายอยู่ในกระท่อม คืนหนึ่งได้ยินเสียงเหมือนมีอะไรถูกโยนเข้าไปในกระท่อม พอมองใกล้ ๆ ก็พบว่ามีมันภูเขาและถั่วมากมาย

เมื่อทหารยามกล่าวขอบคุณเท็นจิสำหรับของขวัญ เขาก็ได้ยินเสียงหัวเราะตามปกติของเท็นจิและเสียงฝีเท้าวิ่งไปที่ภูเขา ว่ากันว่าผู้พิทักษ์รอดชีวิตจากความอดอยากด้วยอาหารที่เท็นจิมอบให้นี้
# ประเทศเวียดนามในเอเชียนเกมส์ 2022
ประเทศเวียดนาม จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่ เวียดนามเปิดตัวในเอเชียนเกมส์ครั้งแรกในเอเชียนเกมส์ 1994 ที่ฮิโรชิมา และประสบความสำเร็จมากที่สุดในเอเชียนเกมส์ 2002 ที่ปูซาน

 นักกีฬา 
+ กีฬา ชาย หญิง รวมฟุตบอล181836ทั้งหมด181836

 ฟุตบอล 

สรุปผล

ทีมรายการรอแบ่งกลุ่มรอบก่อนรองฯรอบรองฯชิงชนะเลิศ / คู่แข่งคะแนนคู่แข่งคะแนนคู่แข่งคะแนนอันดับคู่แข่งคะแนนคู่แข่งคะแนนคู่แข่งคะแนนอันดับทีมชาติชายเวียดนามทีมชายทีมชาติหญิงเวียดนามทีมหญิง
# โมโตฮิโระ คาโต
โมโตฮิโระ คาโต  เป็นนักเขียนหนังสือการ์ตูนชาวญี่ปุ่น สร้างชื่อกับผลงานที่มีชื่อว่า Q.E.D. อย่างนี้ต้องพิสูจน์ และ C.M.B พิพิธภัณฑ์พิศวง

เขาเคยเปิดตัวผลงานที่เกี่ยวข้องกับบริษัทเกมที่มีชื่อว่า เอนิกซ์ (Enix) ปัจจุบันเขาตีพิมพ์ผลงานหนังสือการ์ตูนสืบสวนสอบสวนให้สำนักพิมพ์โคดันชะ

ใน ค.ศ. 2009 เขาได้รับรางวัลมังงะโคดันชะจากผลงานเรื่อง Q.E.D. อย่างนี้ต้องพิสูจน์

 ผลงาน 
อย่างนี้ต้องพิสูจน์ Q.E.D.
ร็อกเก็ตแมน
ซี.เอ็ม.บี. พิพิธภัณฑ์พิศวง
''แก็งสิบแปดมงกุฎของโซระ-พลพรรคนักต้มตุ๋นล้านล้านเยน
# ฟาติมา เดชะวลีกุล
ฟาติมา เดชะวลีกุล (เกิด 6 มีนาคม พ.ศ. 2548) ชื่อเล่น เอินเอิน เป็นนักร้องและนักแสดงชาวไทย สังกัดเดอะ วัน เอ็นเตอร์ไพรส์ เข้าสู่วงการบันเทิงจากการประกวดรายการ เดอะสตาร์ ไอดอล เมื่อ พ.ศ. 2564

 ประวัติ 

ฟาติมาเกิดเมื่อวันที่ 6 มีนาคม พ.ศ. 2548 ที่จังหวัดอุบลราชธานี ชื่อเล่น "เอินเอิน" มาจากคำในภาษาจีนว่า "เอิน"  แปลว่า บุญคุณ

ฟาติมาเข้าศึกษาระดับมัธยมศึกษาตอนต้นที่ประเทศอินเดียตั้งแต่อายุ 12 ปี จากนั้นเข้าศึกษาระดับมัธยมศึกษาตอนปลายที่ประเทศนิวซีแลนด์ ก่อนเข้าศึกษาระดับปริญญาตรีที่วิทยาลัยดุริยางคศิลป์ มหาวิทยาลัยมหิดล

 การทำงาน 

ฟาติมาเข้าสู่วงการบันเทิงจากการประกวดรายการ เดอะสตาร์ ไอดอล เมื่อ พ.ศ. 2564 เข้ารอบแปดคนสุดท้าย

ใน พ.ศ. 2565 ฟาติมาได้ออกเพลง "วันนี้ใส่สีอะไร" เป็นซิงเกิลแรก และมีผลงานการแสดงแรกเป็นบทนำในซีรีส์ เจ้าหญิง 2022 ตอน ซินเดอเรลล่า ต่อมาใน พ.ศ. 2566 ได้รับบทนำในซีรีส์ ลัดฟ้าล่าฝัน

วันที่ 17 กรกฎาคม พ.ศ. 2567 มีประกาศว่า ฟาติมาจะรับบทแนวแซฟฟิกร่วมกับกิรณา พิพิธยากร ในภาพยนตร์เรื่อง แฟลตเกิร์ล ชั้นห่างระหว่างเรา ของจีดีเอช และในวันที่ 23 ตุลาคม ปีเดียวกัน มีประกาศว่า ฟาติมาและกิรณาจะรับบทแนวแซฟฟิกด้วยกันอีกในซีรีส์เรื่อง รักนี้ไม่มีโรมิโอ ซึ่งจะออกอากาศทางช่องวัน 31

 ผลงานเพลง 

 ซิงเกิล 

 ปี เพลง อ้างอิง 2565 "วันนี้ใส่สีอะไร" 

 เพลงอื่น ๆ 

 ปี เพลง หมายเหตุ อ้างอิง 2565 "โอ๋โอ๋" ร่วมกับเดชาวัต พรเดชาพิพัฒ 

 ผลงานการแสดง 

ซีรีส์

 ปี  เรื่อง ตอน บทบาท เครือข่าย อ้างอิง 2565 เจ้าหญิง 2022 ซินเดอเรลล่าซิน ช่องวัน 31  2566 ลัดฟ้าล่าฝัน  ของขวัญ  2568 รักนี้ไม่มีโรมิโอ 

 ภาพยนตร์ 

  ปี  เรื่อง  บทบาท อ้างอิง 2568 แฟลตเกิร์ล ชั้นห่างระหว่างเราแอน

 มิวสิกวิดีโอ 
 ปี เพลง ศิลปิน อ้างอิง 2566 "จีบก่อนได้ไหม" จักรภัทร วรรธนะสิน  2567 "โกลเดนอาวร์" พุฒิพงศ์ อัสสรัตนกุล    2568 "ซึมซับ" ณัฐวรรธน์ จิโรชน์ธิกุล 

 ละครเวที 

 ปี เรื่อง บทบาท อ้างอิง 2566 แฟนฉัน เดอะมิวสิคัล มะนาว 

 รางวัล 

 ปี รางวัล สาขา ผลงาน ผลลัพธ์ อ้างอิง 2566 แคซอะวอดส์ 2023 ดาวรุ่งหญิงมาแรงแห่งปี
# โบเกะ (พืช)
โบเกะ  หรือ มะตูมญี่ปุ่น ชื่อวิทยาศาสตร์ คือ Chaenomeles speciosa เป็น ไม้พุ่มผลัดใบชนิดหนึ่ง อยู่ในวงศ์กุหลาบ

 ชื่อเรียก 
ชื่อพืชชนิดนี้ในภาษาญี่ปุ่นเขียนเป็นอักษรคันจิว่า 木瓜 โดย 木 หมายถึง "ต้นไม้" และ 瓜 หมายถึง "แตง" ว่ากันว่าเนื่องจากผลของมันมีลักษณะคล้ายแตง และเป็นแตงที่ขึ้นบนไม้ต้นเลยถูกเรียกแบบนี้ โดยสมัยก่อนอ่านว่า "โมเกะ" (モケ) แต่แล้วก็แผลงมาเป็น "โบเกะ" ในที่สุด

ชื่อนี้ไปพ้องเสียงกับคำว่า "โบเกะ" (ボケ) ที่หมายถึง "เบลอ" หรือ "เลอะเลือน" ซึ่งยังได้ถูกใช้เป็นชื่อเรียกลักษณะของการถ่ายภาพ (อ่านรายละเอียดที่ โบเก้) แต่รากศัพท์เป็นคนละคำกับคำว่าโบเกะนี้ที่เป็นชื่อพืช ไม่มีความเกี่ยวข้องกันแต่อย่างใด

ในภาษาจีนก็ใช้คำว่า 木瓜 (อ่านว่า "มู่กวา") เรียกพืชชนิดนี้ด้วยเช่นกัน อย่างไรก็ตามคำว่า 木瓜 ในภาษาจีนนั้นมีหลายความหมาย โดยส่วนใหญ่จะหมายถึง มะละกอ หรือ บักกวย มากกว่า เพื่อแยกแยะ จึงเรียกพืชชนิดนี้ว่า "โจ้วผีมู่กวา"  อาจแปลตรงตัวว่า "แตงไม้เปลือกยับ" นอกจากนี้ยังมีชื่อเรียกอีกชื่อว่า "เทียเกิ๋งไห่ถาง" 

 ลักษณะ
# เท็นจิ
เท็นจิ อาจหมายถึง
 เท็นจิ (โยไก)
 เท็นจิ (ศักราช)
 จักรพรรดิเท็นจิ
# วันมาดารากา
วันมาดารากา (, , วันแห่งการปกครองตนเอง) เป็นวันหยุดประจำชาติที่มีการเฉลิมฉลองทุกวันที่ 1 มิถุนายนของทุกปีในสาธารณรัฐเคนยา เป็นการระลึกถึงวันที่เคนยาได้บรรลุข้อตกลงในการปกครองตนเองเมื่อ พ.ศ. 2506 หลังจากที่ตกเป็นอาณานิคมของจักรวรรดิบริติชตั้งแต่ พ.ศ. 2463 เคนยาได้รับเอกราชเพียงบางส่วนในวันดังกล่าวในปี 2506 และยังไม่ได้กลายเป็นสาธารณรัฐที่จัดตั้งอย่างสมบูรณ์จนกระทั่งในวันที่ 12 ธันวาคม พ.ศ. 2507 ซึ่งเคนยาก็ได้มีการเฉลิมฉลองวันดังกล่าวในชื่อวันจัมฮูรี (, , วันสถาปนาสาธารณรัฐ) ในวันที่ 12 ธันวาคมของทุกปี

 นิรุกติศาสตร์ 
 เป็นคำในภาษาสวาฮีลีมีความหมายว่า "อำนาจ, อำนาจปกครอง"
# อนาพลาสติกแอสโตรซัยโตมา
อนาพลาสติกแอสโตไซโตมา หรือ แอนนาพลาสติกแอสโตรไซต์โตมา  เป็นมะเร็งสมองชนิดแอสโตรซัยโตมาประเภทหนึ่งที่มีระดับความรุนแรงตามเกณฑ์ขององค์การอนามัยโลกอยู่ในระดับ 3 (WHO grade III) ในสหรัฐพบผู้ป่วยโรคนี้ประมาณ 0.44 ต่อ 1 แสนประชากรต่อปี
# แคว้นกรีซกลาง
กรีซกลาง  เป็นหนึ่งในสิบสามแคว้นของประเทศกรีซ มีพื้นที่ครอบคลุมด้านตะวันออกของภาคกลางของกรีซ รวมถึงเกาะยูบีอา ทางทิศใต้มีอาณาเขตติดต่อกับแคว้นแอตติกาและแคว้นเพโลพอนนีส ทางทิศตะวันตกติดต่อกับแคว้นกรีซตะวันตก และทางทิศเหนือติดต่อกับแคว้นเทสซาลีและแคว้นอิไพรัส มีเมืองหลักคือลามีอา
# ราชวงศ์ที่ยี่สิบสี่แห่งอียิปต์
ราชวงศ์ที่ยี่สิบสี่แห่งอียิปต์ เป็นราชวงศ์อันดับที่สี่ในบรรดาราชวงศ์ที่ขึ้นปกครองในสมัยช่วงระหว่างกลางครั้งที่สาม

 ประวัติราชวงศ์ 
ราชวงศ์ที่ยี่สิบสี่แห่งอียิปต์เป็นราชวงศ์ที่ประกอบไปด้วยฟาโรห์ที่ครองราชย์เป็นระยะเวลาอันสั้น และมีศูนย์กลางทางอำนาจอยู่ที่เมืองซาอิส ซึ่งตั้งอยู่ทางตะวันตกของดินดอนสามเหลี่ยมแม่น้ำไนล์

 ฟาโรห์เทฟนัคห์ที่ 1 
พระองค์ทรงสถาปนากลุ่มบรรดาผู้ปกครองท้องถิ่นในบริเวณดินดอนสามเหลี่ยมแม่น้ำไนล์ที่ซึ่งสนับสนุนให้พระองค์ทรงพยายามพิชิตดินแดนอียิปต์บน ซึ่งการดำเนินการทางทหารดังกล่าวเป็นที่สนใจของผู้ปกครองนิวเบียพระนามว่า ปิเย ซึ่งทรงโปรดให้บันทึกการพิชิตและการปกครองของเทฟนัคห์แห่งซาอิสพร้อมด้วยพันธมิตร ฟาโรห์เทฟนัคห์ที่ 1ทรงได้รับการขนานนามว่า "มหาประมุขแห่งตะวันตก" ไว้ในจารึกชัยแห่งปิเย และจารึกจำนวนสองชิ้นไว้ระบุเวลาไปถึงปีที่ 36 และ 38 แห่งการครองราชย์ของฟาโรห์โชเชงค์ที่ 5 ไม่เป็นที่แน่ชัดว่าพระองค์ทรงใช้พระอิสริยยศอย่างเป็นทางการหรือไม่ อย่างไรก็ตาม ออลีวีเย แปดูOlivier Perdu, "La Chefferie de Sébennytos de Piankhy à Psammétique Ier", Revue d'Égyptology 55 (2004), pp. 95-111. ได้โต้แย้งว่า เชปเซสเร เทฟนัคเตแห่งซาอิส ไม่ได้เป็นศัตรูที่มีชื่อของฟาโรห์ปิเย โดยที่แปดูได้ตีพิมพ์เผยแพร่จารึกกัลปนาที่เพิ่งค้นพบซึ่งได้รับมาจากชุดสะสมส่วนบุคคล จารึกดังกล่าวลงช่วงเวลาในปีที่ 2 แห่งการครองราชย์ของฟาโรห์เนโคที่ 1 แห่งซาอิส และมีลักษณะ การเขียน และข้อความที่คล้ายกันกับจารึกกัลปนาของพระองค์ อย่างไรก็ตาม ข้อโต้แย้งของแปดูกลับไม่ได้รับการยอมรับจากนักไอยคุปต์วิทยาส่วนใหญ่ในปัจจุบัน ซึ่งเชื่อว่าปีที่ 8 แห่งการครองราชย์จากจารึกฟาโรห์เชปเซสเร เทฟนัคต์ (ปัจจุบันอยู่ที่พิพิธภัณฑ์โบราณคดีแห่งชาติกรีซน่าจะเป็นฟาโรห์เทฟนัคห์ที่ 1 มากที่สุด ในส่วนเทฟนัคห์ที่ 2 ถ้าพระองค์ทรงมีตัวตนอยู่จริงก็น่าจะเป็นผู้ปกครองก่อนหน้าใกล้กับรัชสมัยของฟาโรห์เนโคที่ 1 ซึ่งผู้ปกครองทั้งสองอยู่ว่าเป็นผู้ปกครองท้องถิ่นในบริเวณเมืองซาอิสในช่วงรัชสมัยฟาโรห์ทาฮาร์กาแห่งราชวงศ์นิวเบีย

 ฟาโรห์บาเคนราเนฟ 
พระองค์ทรงเป็นผู้สืบทอดพระราชบัลลังก์แห่งซาอิสต่อจากฟาโรห์เทฟนัคห์ที่ 1 และทรงพระนามครองราชย์ว่า วาห์คาเร พระราชอำนาจของพระองค์ได้รับการยอมรับในดินแดนสามเหลี่ยมปากแม่น้ำส่วนใหญ่รวมถึงเมมฟิส ซึ่งมีการค้นพบศิลาจารึกเซราเปอุมในปีที่ 5 และปีที่ 6 หลายชิ้นจากรัชสมัยของพระองค์ ราชวงศ์นี้สิ้นสุดลงอย่างกะทันหันเมื่อฟาโรห์เชบิตโก ซึ่งเป็นฟาโรห์พระองค์ที่สองของราชวงศ์ที่ยี่สิบห้าแห่งอียิปต์ทรงยกทัพเข้าโจมตีเมืองซาอิส ทรงจับกุมฟาโรห์บาเคนเรเนฟ และทรงสำเร็จโทษโดยการเผาพระองค์ทั้งเป็น

 รายพระนามฟาโรห์ 
พระนามรูปภาพรัชกาลพระนามครองราชย์คำอธิบายเทฟนัคห์ที่ 1frameless732-725 ปีก่อนคริสตกาลเชปเซสเรบาเคนราเนฟframeless725-720 ปีก่อนคริสตกาลวาห์คาเร

 เส้นเวลาของราชวงศ์ที่ยี่สิบสี่แห่งอียิปต์ 

 พระราชพงศาวลีราชวงศ์ที่ยี่สิบสี่แห่งอียิปต์
# ประเทศจีนในเอเชียนเกมส์ 2022
ประเทศจีน เป็นประเทศเจ้าภาพจัดการแข่งขันและจะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19 ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

เหรียญรางวัลแบ่งตามชนิดกีฬา
เหรียญรางวัลแบ่งตามชนิดกีฬาชนิดกีฬาทอง เงิน  ทองแดง  รวม25px Archery021325px Artistic swimming200225px Athletics191193925px Badminton432925px Basketball101225px 3x3 Basketball100125px Boxing522925px Breakdancing101225px Canoeing Slalom310425px Canoeing Sprint900925px Cycling BMX010125px Cycling Track2621025px Cycling Road010125px Cycling Mountain Bike220425px Diving10601625px Dragon boat510625px Equestrian210325px Fencing242825px Field hockey100125px Football001125px Golf001125px Gymnastics Artistic8341525px Gymnastics Rhythmic001125px Gymnastics Trampoline210325px Handball001125px Judo123625px Ju-jitsu010125px Karate201325px Kurash200225px Marathon swimming211425px Mind sports Bridge111325px Mind sports Chess301425px Mind sports Esports401525px Mind sports Go120325px Mind sports Xiangqi320525px Modern pentathlon212525px Roller sports Roller Skating120325px Roller sports Skateboarding322725px Rugby sevens100125px Rowing11201325px Sailing620825px Sepak takraw001125px Shooting16942925px Sport climbing222625px Softball010125px Swimming282195825px Table tennis621925px Tennis210325px Soft Tennis003325px Taekwondo512825px Triathlon021325px Volleyball110225px Beach Volleyball111325px Water polo110225px Weightlifting531925px Wrestling1361025px Wushu110011รวม 201 111 71383
# คาวานิชิ
คาวานิชิ (川西 หรือ 河西) อาจหมายถึง

 ชื่อสถานที่ 
 คาวานิชิ (จังหวัดเฮียวโงะ) - นครในจังหวัดเฮียวโงะ
 คาวานิชิ (จังหวัดยามางาตะ) - เมืองในจังหวัดยามางาตะ
 คาวานิชิ (จังหวัดนีงาตะ) - เมืองที่เคยมีอยู่ในจังหวัดนีงาตะ
 คาวานิชิ (จังหวัดโทจิงิ) - เมืองที่เคยมีอยู่ในจังหวัดโทจิงิ
 คาวานิชิ (จังหวัดฟูกูอิ) - เมืองที่เคยมีอยู่ในจังหวัดฟูกูอิ
 คาวานิชิ (จังหวัดนาระ) - เมืองในจังหวัดนาระ

 นามสกุล 
 เค็งโงะ คาวานิชิ - นักพากย์ชาย
# แฮโรลด์ บราวน์
แฮโรลด์ บราวน์  เป็นนักฟิสิกส์นิวเคลียร์ชาวอเมริกัน เขาเคยเป็นผู้อำนวยการวิจัยและวิศวกรรมป้องกันประเทศ (1961–1965) และรัฐมนตรีว่าการทบวงทหารอากาศสหรัฐ (1965–1969) ภายใต้รัฐบาลของประธานาธิบดีจอห์น เอฟ. เคนเนดี กับลินดอน บี. จอห์นสัน และต่อมาดำรงตำแหน่งรัฐมนตรีว่าการกระทรวงกลาโหมคนที่ 14 ระหว่างปี 1977 ถึง 1981 ภายใต้ประธานาธิบดีจิมมี คาร์เตอร์

แฮโรลด์ บราวน์เกิดในนครนิวยอร์ก เป็นบุตรของนายแอบราฮัม นักกฎหมายผู้เคยร่วมรบในสงครามโลกครั้งที่สอง กับนางเกอร์ทรูด โคเฮน พนักงานบัญชีร้านเพชร แฮโรลด์เป็นอัจฉริยะตั้งแต่เด็ก เขาเรียนจบจากโรงเรียนมัธยมวิทยาศาสตร์บรอนซ์ในวัย 15 ปีด้วยผลสัมฤทธิ์เฉลี่ย 99.5% และสำเร็จการศึกษาระดับปริญญาเอกสาขาฟิสิกส์จากมหาวิทยาลัยโคลัมเบียขณะมีอายุ 21 ปี หลังจากนั้น เขาเริ่มทำงานเป็นนักวิทยาศาสตร์ประจำห้องปฏิบัติการรังสีของมหาวิทยาลัยแคลิฟอร์เนีย เบิร์กลีย์ ซึ่งในช่วงนี้ เขามีบทบาทสำคัญในการสร้างขีปนาวุธติดหัวรบนิวเคลียร์ UGM-27 Polaris ตลอดจนการพัฒนาพลูโตเนียม จากนั้นในปี 1953 เขาเข้าร่วมกับคณะเจ้าหน้าที่ห้องปฏิบัติการรังสีของมหาวิทยาลัยแคลิฟอร์เนีย วิทยาเขตลิเวอร์มอร์ และได้ขึ้นเป็นผู้อำนวยการในปี 1960
# การเปิดรับแสง
การเปิดรับแสง (exposure) ในด้านการถ่ายภาพ คือการเปิดโล่งหน้ากล้องหรือระบบทางแสงให้แสงผ่านเลนส์เข้าไปยังวัสดุที่ไวต่อแสง เช่น ฟิล์ม หรือ เซนเซอร์รูปภาพ เช่น CCD หรือ CMOS เพื่อทำการบันทึกภาพ โดยในปัจจุบันนิยมทำโดยการกดชัตเตอร์

นอกจากนี้ยังหมายถึงปริมาณแสงทั้งหมดที่ผ่านเลนส์กล้องเข้าไป หรือความสว่างของภาพ ซึ่งพิจารณาจากการคำนวณความกว้างรูรับแสงของเลนส์ (ค่าเอฟ) เวลาเปิดรับแสง (ความเร็วชัตเตอร์) และ ค่าความไวแสงของฟิล์ม

 ค่าเปิดรับแสง 
right|thumb|220x220px| แผนภาพสำหรับหาค่าความเร็วชัตเตอร์และค่าเอฟที่เหมาะสมจากค่าเปิดรับแสงที่ได้จากเครื่องวัดค่าแสง
ค่าปริมาณการเปิดรับแสงมักแสดงเป็นตัวเลขที่เรียกว่า ค่าเปิดรับแสง (มักเรียกย่อว่า EV หรือ  ย่อมาจาก exposure value) ใช้เพื่อแสดงระดับการรับแสงที่กำหนดโดยค่าความกว้างในการเปิดแผ่นช่องรับแสง (ค่าเอฟ) และ เวลาเปิดรับแสง (ความเร็วชัตเตอร์)

กำหนดให้  เมื่อค่าเปิดรับแสงเมื่อค่าเอฟเป็น F1 และเวลาเปิดรับแสงเป็น 1 วินาที ถ้าค่าปริมาณแสงที่ส่องถึงเพิ่มขึ้นสองเท่า (นั่นคือค่าเอฟเพิ่มขึ้น  หรือ ประมาณ 1.4 เท่า) ค่าเปิดรับแสงก็จะเพิ่มขึ้น 1 หากค่าการเปิดรับแสงเท่ากัน ปริมาณแสงที่ตกกระทบฟิล์มจะเท่ากันเมื่อถ่ายภาพวัตถุเดียวกันภายใต้สภาพแสงเดียวกัน

ตัวอย่างเช่น การใช้ F2.8-1/500s, F4-1/250s และ F5.6-1/125s ล้วนให้ค่าเปิดรับแสงเท่ากันที่   คือในขณะที่เมื่อค่ารูรับแสงลดเหลือ 1/1.4 เท่า (ปริมาณแสงลดลงครึ่งหนึ่ง) ความเร็วชัตเตอร์ก็เพิ่มเป็นสองเท่า ส่งผลให้ปริมาณแสงรวมเท่ากัน อย่างไรก็ตาม แม้ว่าค่าแสงจะเท่ากัน ช่วงความชัดก็จะต่างกัน ยิ่งภาพใหญ่ ช่วงความชัดยิ่งลึก และปริมาณความเบลอก็จะเปลี่ยนแปลงไป โดยยิ่งความเร็วชัตเตอร์ต่ำยิ่งเบลอมาก

ค่าเปิดรับแสงที่เหมาะสมจะพิจารณาจากความสว่างของวัตถุและความไวแสงของฟิล์มที่ใช้  เช่นในกล้องที่มีการปรับค่าเปิดรับแสงอัตโนมัติอาจใช้เครื่องวัดแสง (exposure meter) เข้าช่วย

เพื่อให้ง่ายต่อการคำนวณค่าแสง มีวิธีที่เรียกว่าระบบ APEX ซึ่งเชื่อมโยงค่าตัวเลขที่เรียกว่าค่า  และ  กับค่ารูรับแสงและความเร็วชัตเตอร์ เมื่อใช้ระบบ APEX ค่า  สามารถแสดงในรูปแบบของผลรวมของค่า  และค่า 

ถ้าให้ A เป็นค่าเอฟ และ T เป็นความเร็วชัตเตอร์แล้ว ค่า  และค่า  นิยามว่า

 
 

และจะได้ว่าค่าเปิดรับแสงเป็น

 

หรือ

 

ความสัมพันธ์ระหว่างค่าเปิดรับแสงและความเร็วชัตเตอร์ และ ค่าเอฟ ได้แสดงไว้ในตารางในรูปด้านบน

นอกจากนี้ ยังนิยามค่าความสว่าง  ของวัตถุที่ถูกถ่าย และค่าความไวแสง  ของฟิล์มไว้ดังนี้

 
 
 โดยที่  คือค่าความสว่างในหน่วย cd/m2,  คือความไวแสง ISO, ,  คือค่าคงตัวการปรับเทียบของมาตรวัดแสงสะท้อน (ประมาณ 11.4) จะได้ว่า
 

จากที่กล่าวมาจะได้ความสัมพันธ์ดังนี้
# บักกวย (แก้ความกำกวม)
บักกวย (เพ็งอิม: bhag8 guê1) หรือ มู่กวา  อาจหมายถึง
 บักกวย - พืชในสกุล Pseudocydonia วงศ์กุหลาบ ชื่อวิทยาศาสตร์ Pseudocydonia sinensis
 พืชในสกุล Chaenomeles วงศ์กุหลาบ
 โบเกะ - ชื่อวิทยาศาสตร์ Chaenomeles speciosa 
 มะละกอ - พืชในสกุลมะละกอ วงศ์มะละกอ ชื่อวิทยาศาสตร์ Carica papaya
# คาริง
คาริง (カリン) อาจหมายถึง

 พืช 
คำว่า "คาริง" ในภาษาญี่ปุ่นใช้เรียกพืชหลายชนิด ได้แก่

 บักกวย - พืชในวงศ์กุหลาบ ชื่อวิทยาศาสตร์คือ Pseudocydonia sinensis
 ควินซ์ - พืชในวงศ์กุหลาบ ชื่อวิทยาศาสตร์คือ Cydonia oblonga
 ประดู่บ้าน - พืชในวงศ์ถั่ว ชื่อวิทยาศาสตร์คือ Pterocarpus indicus

 ชื่อบุคคล 
 คาริง สึกิชิมะ - นักร้องหญิง
 คาริง อิโซเบะ - นักพากย์หญิง
 คาริง นานามิ - นักพากย์หญิง
# เคนิลเวิร์ทโรด
เคนิลเวิร์ทโรด  เป็นสนามฟุตบอลในเมืองลูตัน, เบดฟอร์ดเชอร์ เป็นสนามเหย้าของสโมสรฟุตบอลลูตันทาวน์ตั้งแต่ ค.ศ. 1905 สนามฟุตบอลแห่งนี้ยังเป็นเจ้าภาพจัดการแข่งขันฟุตบอลหญิงและเยาวชนระหว่างประเทศ รวมถึงเลกที่ 2 ของการแข่งขันฟุตบอลหญิงชิงแชมป์แห่งชาติยุโรปรอบชิงชนะเลิศใน ค.ศ. 1984

สนามฟุตบอลขนาดความจุ 10,356 ที่นั่งตั้งอยู่ในเขตเบรีพาร์ก ห่างจากใจกลางเมืองลูตันไปทางตะวันตก 1.6 กิโลเมตร ตั้งชื่อตามถนนที่ตั้งอยู่ข้างสนามคือถนนเคนิลเวิร์ท แม้ว่าที่อยู่อย่างเป็นทางการคือ เลขที่ 1 ถนนเมเปิล เคนิลเวิร์ทโรดจัดการแข่งขันฟุตบอลในเซาเทิร์นลีกจนถึง ค.ศ. 1920 จากนั้นในฟุตบอลลีก จนถึง ค.ศ. 2009 เมื่อลูตันตกชั้นสู่คอนเฟอเรนซ์พรีเมียร์ (เนชันนัลลีกในปัจจุบัน) มีการแข่งขันฟุตบอลลีกอีกครั้งตั้งแต่ ค.ศ. 2014 เมื่อพวกเขาเลื่อนชั้นกลับสู่อีเอฟแอลลีกทู ด้วยการเลื่อนชั้นของสโมสรฟุตบอลลูตันทาวน์สู่พรีเมียร์ลีกใน ค.ศ. 2023 เคนิลเวิร์ทโรดจึงกลายเป็นสนามที่มีความจุน้อยที่สุดในประวัติศาสตร์ของพรีเมียร์ลีก

สนามติดตั้งหลอดไฟแสงกระจายใน ค.ศ. 1953 และสนามกลายเป็นที่นั่งทั้งหมดใน ค.ศ. 1991 สถิติผู้ชม 30,069 คนเกิดขึ้นใน ค.ศ. 1959 ในการแข่งขันเอฟเอคัพรอบที่ 6 นัดรีเพลย์ที่เจอกับแบล็กพูล

 ประวัติ 
ลูตันทาวน์ย้ายไปที่เคนิลเวิร์ทโรดใน ค.ศ. 1905 โดยออกจากสนามเหย้าเดิมของพวกเขาคือดันสเตเบิลโรดหลังจากที่เจ้าของที่ขายพื้นที่สำหรับสร้างที่อยู่อาศัยโดยไม่ทันได้ตั้งตัว คณะกรรมการของสโมสรรีบหาสถานที่สำหรับสร้างสนามฟุตบอลใหม่ของพวกเขา และนัดแรกของสโมสรที่สนามแห่งใหม่คือวันที่ 4 กันยายน ค.ศ. 1905 ซึ่งพวกเขาเสมอกับพลิมัทอาร์ไกล์ 0-0